Agneza Asiška
<s>Agneza Asiška (Janja; italijanski Agnese d'Assisi; 1197/1198. – 16. novembra 1253), italijanska plemkinja i svetica u katoličanstvu.</s><s>Rodno ime joj je vjerojatno bilo Katarina (Caterina).</s><s>Bila je redovnica klarisa, a spomendan joj je 16. novembra.</s>

<s>Porodica 
Bila je mlađa kći grofa Favorina Scifija.</s><s>Majka joj je bila Ortolana, plemkinja iz porodice Fiumi, dok joj je starija sestra bila sveta Klara Asiška (Chiara Offreduccio), koja je 18. marta 1212. napustila očev dom i postala pratiteljica svetog Franje Asiškog.</s><s>16 dana kasnije, Agneza je pobjegla iz očeve kuće u benediktinski samostan jer je htjela, poput sestre, živjeti u poniznosti i siromaštvu.</s>

<s>Legenda 
Prema legendi, nakon što je Agneza pobjegla iz svoje kuće, njezin je otac bio ražalošćen, ali i veoma ljut jer je smatrao da je „izgubio” svoje kćeri.</s><s>Poslao je svoga brata Monalda u samostan gdje je bila Agneza kako bi ju silom vratio kući, ako ne pristane svojevoljno vratiti se.</s><s>Monaldo je u samostanu svoju nećakinju pokušao udariti mačem, no nije to učinio jer je njegova ruka pala, potpuno bespomoćna.</s><s>Njegovi su sluge izgurali Agnezu iz samostana, udarajući ju i čupajući joj kosu.</s><s>Agnezino je tijelo postalo iznimno teško, pa su sluge bacile Agnezu u polje i otišle, a Agnezini rođaci su shvatili da je Agneza „božanski zaštićena” te su joj dozvolili da ostane sa sestrom.</s>

<s>Izvori</s>

<s>Rimokatolički redovnici
Katoličke redovnice
Katolički sveci
Biografije, Assisi‎</s>

